title: 2011 m. balandžio 18 d. Komisijos įgyvendinimo direktyva 2011/49/ES, kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga pencikuronas, ir iš dalies keičiamas Komisijos sprendimas 2008/934/EB  Tekstas svarbus EEE

text:
19.4.2011

               LT

               Europos Sąjungos oficialusis leidinys

               L 103/109

         KOMISIJOS ĮGYVENDINIMO DIREKTYVA 2011/49/ES
   2011 m. balandžio 18 d.
   kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga pencikuronas, ir iš dalies keičiamas Komisijos sprendimas 2008/934/EB
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 451/2000 (2) ir (EB) Nr. 1490/2002 (3) nustatytos išsamios Direktyvos 91/414/EEB 8 straipsnio 2 dalyje nurodytos darbo programos trečiojo etapo įgyvendinimo taisyklės ir nustatytas veikliųjų medžiagų, kurias reikia įvertinti, kad būtų galima jas įtraukti į Direktyvos 91/414/EEB I priedą, sąrašas. Tame sąraše yra pencikuronas.

               (2)

               Pagal Reglamento (EB) Nr. 1490/2002 11e straipsnį pranešėjas per du mėnesius nuo vertinimo ataskaitos projekto gavimo atsisakė siūlymo įtraukti tą veikliąją medžiagą į Direktyvos 91/414/EEB I priedą. Todėl 2008 m. gruodžio 5 d. buvo priimtas Komisijos sprendimas 2008/934/EB dėl tam tikrų veikliųjų medžiagų neįtraukimo į Tarybos direktyvos 91/414/EEB I priedą ir augalų apsaugos produktų, kuriuose yra tų medžiagų, registracijos panaikinimo (4), kuriuo pencikuronas neįtrauktas į Direktyvos 91/414/EEB I priedą.

               (3)

               Pirminis pranešėjas (toliau – pareiškėjas), vadovaudamasis Direktyvos 91/414/EEB 6 straipsnio 2 dalimi, pateikė naują paraišką prašydamas taikyti skubos tvarką, nustatytą 2008 m. sausio 17 d. Komisijos reglamento (EB) Nr. 33/2008, nustatančio išsamias Tarybos direktyvos 91/414/EEB nuostatų taikymo taisykles, susijusias su veikliųjų medžiagų, įtrauktų į šios direktyvos 8 straipsnio 2 dalyje nurodytą darbų programą, bet neįtrauktų į jos I priedą, vertinimo įprasta ir skubos tvarka (5), 14–19 straipsniuose.

               (4)

               Paraiška pateikta Nyderlandams, kurie Reglamentu (EB) Nr. 1490/2002 paskirti ataskaitą rengiančia valstybe nare. Nustatytų skubos tvarkos terminų buvo laikytasi. Veikliosios medžiagos specifikacija ir nurodytos paskirtys yra tokios pat, kaip ir Sprendime 2008/934/EB. Paraiška taip pat atitinka kitus Reglamento (EB) Nr. 33/2008 15 straipsnyje nustatytus turinio ir tvarkos reikalavimus.

               (5)

               Nyderlandai įvertino pareiškėjo pateiktus papildomus duomenis ir parengė papildomą ataskaitą. 2009 m. gruodžio 4 d. jie šią ataskaitą pateikė Europos maisto saugos tarnybai (toliau – Tarnyba) ir Komisijai. Tarnyba pateikė papildomą ataskaitą kitoms valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Vadovaudamasi Reglamento (EB) Nr. 33/2008 20 straipsnio 1 dalimi ir Komisijos prašymu, 2010 m. rugsėjo 24 d. tarnyba pateikė Komisijai savo išvadas dėl pencikurono (6). Vertinimo ataskaitos projektą, papildomą ataskaitą ir Tarnybos išvadas valstybės narės ir Komisija persvarstė Maisto grandinės ir gyvūnų sveikatos nuolatiniame komitete ir 2011 m. kovo 11 d. pateikė kaip Komisijos pencikurono peržiūros ataskaitą.

               (6)

               Atlikus įvairius tyrimus nustatyta, kad augalų apsaugos produktai, kurių sudėtyje yra pencikurono, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų reikalavimus, visų pirma dėl naudojimo atvejų, kurie buvo išnagrinėti ir išsamiai pateikti Komisijos peržiūros ataskaitoje. Todėl pencikuroną tikslinga įtraukti į I priedą, siekiant užtikrinti, kad augalų apsaugos produktai, kurių sudėtyje yra šios veikliosios medžiagos, visose valstybėse narėse būtų registruojami vadovaujantis tos direktyvos nuostatomis.

               (7)

               Nepažeidžiant šios išvados, reikėtų gauti papildomos informacijos tam tikrais konkrečiais klausimais. Direktyvos 91/414/EB 6 straipsnio 1 dalyje nustatyta, kad medžiagos įtraukimas į I priedą gali priklausyti nuo tam tikrų sąlygų. Todėl tikslinga reikalauti, kad pranešėjas pateiktų informacijos, patvirtinančios chlorofenilo ir ciklopentilo dalių pencikurone išlikimą ir veikimą dirvožemyje, chlorofenilo ir fenilo dalių pencikurone išlikimą ir veikimą gamtiniame paviršiniame vandenyje bei jų nuosėdų sistemas ir ilgalaikę riziką, keliamą dideliems visaėdžiams žinduoliams.

               (8)

               Prieš įtraukiant veikliąją medžiagą į I priedą, turėtų būti skiriamas tinkamas laikotarpis, per kurį valstybės narės ir suinteresuotosios šalys galėtų pasirengti laikytis dėl veikliosios medžiagos įtraukimo atsiradusių naujų reikalavimų.

               (9)

               Nepažeidžiant Direktyvoje 91/414/EEB apibrėžtų pareigų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos patikslintų galiojančią augalų apsaugos produktų, kurių sudėtyje yra pencikurono, registraciją, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų. Valstybės narės atitinkamai turėtų iš dalies keisti, pakeisti arba panaikinti galiojančią registraciją pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį pagal Direktyvoje 91/414/EEB nustatytus vienodus principus būtų pateikiamas ir vertinamas III priede nurodytas visas kiekvieno augalų apsaugos produkto kiekvienos numatytos paskirties dokumentų rinkinys.

               (10)

               Ankstesnė patirtis, įgyta į Direktyvos 91/414/EEB I priedą įtraukiant veikliąsias medžiagas, įvertintas remiantis 1992 m. gruodžio 11 d. Komisijos reglamento (EEB) Nr. 3600/92, nustatančio išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (7), nuostatomis, rodo, kad gali kilti sunkumų išaiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, aiškiau apibrėžus esamas pareigas valstybėms narėms arba registracijos turėtojams, naujų įsipareigojimų, palyginti su iki šiol priimtomis I priedą iš dalies keičiančiomis direktyvomis, neatsirastų.

               (11)

               Todėl Direktyva 91/414/EEB turėtų būti atitinkamai iš dalies pakeista.

               (12)

               Sprendimu 2008/934/EB pencikuronas neįtrauktas į I priedą ir augalų apsaugos produktų, kurių sudėtyje yra tos medžiagos, registracijos panaikinamos iki 2011 m. gruodžio 31 d. Būtina išbraukti eilutę apie pencikuroną to sprendimo priede.

               (13)

               Todėl Sprendimas 2008/934/EB turėtų būti atitinkamai iš dalies pakeistas.

               (14)

               Šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Sprendimo 2008/934/EB priedo eilutė apie pencikuroną išbraukiama.
   3 straipsnis
   Valstybės narės ne vėliau kaip 2011 m. lapkričio 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.
   Tas nuostatas jos taiko nuo 2011 m. gruodžio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   4 straipsnis
   1.   Vadovaudamosi Direktyva 91/414/EEB valstybės narės, jei būtina, iki 2011 m. lapkričio 30 d. iš dalies keičia arba panaikina galiojančią augalų apsaugos produktų, kurių sudėtyje yra veikliosios medžiagos pencikurono, registraciją.
   Iki tos dienos jos turi patikrinti, ar laikomasi tos direktyvos I priede nurodytų reikalavimų, susijusių su pencikuronu, išskyrus įrašo B dalyje apibrėžtus su ta veikliąja medžiaga susijusius reikalavimus, ir ar registracijos turėtojas turi visą dokumentų rinkinį, atitinkantį tos direktyvos II priedo reikalavimus, arba ar gali juo naudotis pagal tos direktyvos 13 straipsnio sąlygas.
   2.   Nukrypdamos nuo 1 dalies nuostatų, valstybės narės iš naujo pagal Direktyvos 91/414/EEB VI priede nustatytus vienodus principus, vadovaudamosi tos direktyvos III priedo reikalavimus atitinkančiu dokumentų rinkiniu ir atsižvelgdamos į jos I priedo įrašo B dalį, susijusią su pencikuronu, įvertina kiekvieną registruotą augalų apsaugos produktą, kurio sudėtyje pencikuronas yra vienintelė veiklioji medžiaga arba viena iš keleto į Direktyvos 91/414/EEB I priedą ne vėliau kaip iki 2011 m. gegužės 31 d. įtrauktų veikliųjų medžiagų. Remdamosi tuo įvertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               jei būtina, ne vėliau kaip iki 2015 m. gegužės 31 d. iš dalies keičia arba panaikina produkto, kurio sudėtyje pencikuronas yra vienintelė veiklioji medžiaga, registraciją; arba

               b)

               jei būtina, iš dalies keičia arba panaikina produkto, kurio sudėtyje pencikuronas yra viena iš kelių veikliųjų medžiagų, registraciją ne vėliau kaip iki 2015 m. gegužės 31 d. arba iki tokiam pakeitimui ar panaikinimui atlikti nustatytos dienos, kuri nurodyta atitinkamoje direktyvoje arba direktyvose, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.

         5 straipsnis
   Ši direktyva įsigalioja 2011 m. birželio 1 d.
   6 straipsnis
   Ši direktyva skirta valstybėms narėms.

      Priimta Briuselyje 2011 m. balandžio 18 d.

            Komisijos vardu

            Pirmininkas

         José Manuel BARROSO

      (1)  OL L 230, 1991 8 19, p. 1.

      (2)  OL L 55, 2000 2 29, p. 25.

      (3)  OL L 224, 2002 8 21, p. 23.

      (4)  OL L 333, 2008 12 11, p. 11.

      (5)  OL L 15, 2008 1 18, p. 5.

      (6)  Europos maisto saugos tarnyba. „Bendros peržiūros išvados dėl veikliosios medžiagos pesticido pencikurono keliamos rizikos vertinimo“. Santrauka: EMST leidinys, 2010 m.; 8(10):1828. [53 p.]. doi:10.2903/j.efsa.2010.1828. Pateikta www.efsa.europa.eu

      (7)  OL L 366, 1992 12 15, p. 10.

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Įsigalioja

                     Įrašymo termino pabaiga

                     Konkrečios nuostatos

                     „354

                     Pencikuronas
                     CAS Nr. 66063–05–6
                     CIPAC Nr. 402

                     1-(4-chlorobenzil)-1-ciklopentil-3-fenilkarbamidas

                     ≥ 980 g/kg

                     2011 m. birželio 1 d.

                     2021 m. gegužės 31 d.

                     A   DALIS
                     Leidžiama naudoti tik kaip fungicidą.
                     B   DALIS
                     Įgyvendinant VI priede numatytus vienodus principus, atsižvelgiama į pencikurono peržiūros ataskaitos, priimtos Maisto grandinės ir gyvūnų sveikatos nuolatiniame komitete 2011 m. kovo 11 d., išvadas, ypač į jos I ir II priedėlius.
                     Atlikdamos šį bendrą vertinimą, valstybės narės turi ypatingą dėmesį skirti didelių visaėdžių žinduolių apsaugai.
                     Prireikus, naudojimo sąlygose numatomos rizikos mažinimo priemonės.
                     Susijusios valstybės narės reikalauja, kad būtų pateikta patvirtinamosios informacijos apie:

                                 1)

                                 chlorofenilo ir ciklopentilo dalių pencikurone išlikimą ir veikimą dirvožemyje;

                                 2)

                                 chlorofenilo ir fenilo dalių pencikurone išlikimą ir veikimą gamtiniame paviršiniame vandenyje bei jų nuosėdų sistemas;

                                 3)

                                 ilgalaikę riziką, keliamą dideliems visaėdžiams žinduoliams.

                           Susijusios valstybės narės užtikrina, kad pareiškėjas pateiktų Komisijai 1, 2 ir 3 punktuose nurodytą istoriją iki 2013 m. gegužės 31 d.“

         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.


title: 2014 m. kovo 13 d. Komisijos deleguotoji direktyva 2014/74/ES, kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl švino naudojimo kitose nei su „C-Press“ suderinamose kištukinių jungčių sistemose, skirtose pramoniniams stebėjimo ir kontrolės prietaisams, išimties  Tekstas svarbus EEE

text:
20.5.2014

               LT

               Europos Sąjungos oficialusis leidinys

               L 148/82

         KOMISIJOS DELEGUOTOJI DIREKTYVA 2014/74/ES
   2014 m. kovo 13 d.
   kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl švino naudojimo kitose nei su „C-Press“ suderinamose kištukinių jungčių sistemose, skirtose pramoniniams stebėjimo ir kontrolės prietaisams, išimties
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
   kadangi:

               (1)

               Direktyva 2011/65/ES draudžiama šviną naudoti rinkai teikiamoje elektros ir elektronikos įrangoje;

               (2)

               suderinamos kištukinių jungčių sistemos naudojamos greitaeigiuose skaitmeniniuose keitikliuose, radijo dažnio ir bangų signalo šaltiniuose, taip pat bevielėje testavimo įrangoje. Bešvinės suderinamos kištukinių jungčių sistemos dar nenaudojamos pramoniniuose stebėjimo ir kontrolės prietaisuose (angl. IMCI). Pramoniniams stebėjimo ir kontrolės prietaisams keliami aukštesni funkciniai ir patikimumo reikalavimai negu kitai elektros ir elektroninei įrangai, ir šiomis sąlygomis bešvinių pakaitalų patikimumas nėra užtikrintas;

               (3)

               siekiant, kad gamintojai galėtų pagaminti techniškai tinkamas sudedamąsias dalis ir surinkti pakankamai įrodymų, kad jos patikimos naudoti pramoniniuose stebėjimo ir kontrolės prietaisuose, švino naudojimo kitose nei su „C-Press“ suderinamose kištukinių jungčių sistemose, skirtose pramoniniams stebėjimo ir kontrolės prietaisams, išimtis turėtų būti taikoma iki 2020 m. gruodžio 31 d. Atsižvelgiant į pramoninių stebėjimo ir kontrolės prietaisų inovacijų ciklus, toks pereinamasis laikotarpis yra palyginti trumpas ir vargu ar turės neigiamo poveikio inovacijoms;

               (4)

               laikantis Direktyvos 2011/65/ES 4 straipsnio 4 dalies principo, kad suremontuotas gaminys turi būti toks, koks buvo pagamintas, kuriuo siekiama pailginti rinkai pateiktų reikalavimus atitinkančių gaminių naudojimo trukmę, atsarginėms dalims ši išimtis po jos galiojimo pabaigos turi būti taikoma be laiko apribojimų;

               (5)

               todėl Direktyvą 2011/65/ES reikėtų atitinkamai iš dalies pakeisti,

         PRIĖMĖ ŠIĄ DIREKTYVĄ:
   1 straipsnis
   Direktyvos 2011/65/ES IV priedas iš dalies keičiamas kaip nurodyta šios direktyvos priede.
   2 straipsnis
   1.   Valstybės narės užtikrina, kad įsigaliotų įstatymai ir kiti teisės aktai, būtini, kad šios direktyvos būtų laikomasi ne vėliau kaip per šešis mėnesius nuo jos įsigaliojimo. Jos nedelsdamos pateikia Komisijai tų teisės aktų nuostatų tekstą.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2014 m. kovo 13 d.

            Komisijos vardu

            Pirmininkas

         José Manuel BARROSO

      (1)  OL L 174, 2011 7 1, p. 88.

      PRIEDAS
      Į Direktyvos 2011/65/ES IV priedą įrašomas toks 36 punktas:

                     „36.

                     Švinas, naudojamas kitose nei su „C-Press“ suderinamose kištukinių jungčių sistemose, skirtose pramoniniams stebėjimo ir kontrolės prietaisams.
                     Nustoja galioti 2020 m. gruodžio 31 d. Po tos dienos galima naudoti pramoninių stebėjimo ir kontrolės prietaisų, kurie rinkai pateikti iki 2021 m. sausio 1 d., atsarginėse dalyse.“


title: 2013 m. spalio 18 d. Komisijos deleguotoji direktyva 2014/8/ES, kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria leidžiama naudoti šviną lydmetaliuose, kuriais kadmio telūrido ir kadmio-cinko telūrido skaitmeniniai matriciniai detektoriai tvirtinami prie spausdintinių plokščių  Tekstas svarbus EEE

text:
9.1.2014

               LT

               Europos Sąjungos oficialusis leidinys

               L 4/59

         KOMISIJOS DELEGUOTOJI DIREKTYVA 2014/8/ES
   2013 m. spalio 18 d.
   kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria leidžiama naudoti šviną lydmetaliuose, kuriais kadmio telūrido ir kadmio-cinko telūrido skaitmeniniai matriciniai detektoriai tvirtinami prie spausdintinių plokščių
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
   kadangi:

               (1)

               Direktyva 2011/65/ES draudžiama šviną naudoti rinkai teikiamoje elektros ir elektronikos įrangoje;

               (2)

               švino naudojimo lydmetaliuose, kuriais kadmio telūrido ir kadmio-cinko telūrido skaitmeniniai matriciniai detektoriai tvirtinami prie spausdintinių plokščių, patikimumas neužtikrintas;

               (3)

               reikia laiko alternatyvių sprendimų patikimumui išbandyti ir jų atestacijos procesui;

               (4)

               todėl Direktyvą 2011/65/ES reikėtų atitinkamai iš dalies pakeisti,

         PRIĖMĖ ŠIĄ DIREKTYVĄ:
   1 straipsnis
   Direktyvos 2011/65/ES IV priedas iš dalies keičiamas kaip nurodyta šios direktyvos priede.
   2 straipsnis
   1.   Valstybės narės užtikrina, kad įsigaliotų įstatymai ir kiti teisės aktai, būtini, kad šios direktyvos būtų laikomasi ne vėliau kaip per šešis mėnesius nuo jos įsigaliojimo. Jos nedelsdamos pateikia Komisijai tų nuostatų tekstą.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2013 m. spalio 18 d.

            Komisijos vardu

            Pirmininkas

         José Manuel BARROSO

      (1)  OL L 174, 2011 7 1, p. 88.

      PRIEDAS
      Į Direktyvos 2011/65/ES IV priedą įrašomas toks 28 punktas:

                  „28.

                  Švinas lydmetaliuose, kuriais kadmio telūrido ir kadmio-cinko telūrido skaitmeniniai matriciniai detektoriai tvirtinami prie spausdintinių plokščių. Nustoja galioti 2017 m. gruodžio 31 d.;“


title: 2013 m. spalio 18 d. Komisijos deleguotoji direktyva 2014/15/ES, kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria leidžiama naudoti šviną, kadmį ir šešiavalentį chromą pakartotinai naudojamose atsarginėse dalyse, paimtose iš medicinos prietaisų, pateiktų rinkai iki 2014 m. liepos 22 d. , naudojamose 8 kategorijos įrangoje, pateiktoje rinkai iki 2021 m. liepos 22 d. , jei pakartotinis naudojimas vyksta uždaros patikrinamos grandinės principu veikiančioje „verslas verslui“ surinkimo sistemoje ir jei vartotojas informuojamas apie pakartotinį atsarginių dalių naudojimą  Tekstas svarbus EEE

text:
9.1.2014

               LT

               Europos Sąjungos oficialusis leidinys

               L 4/73

         KOMISIJOS DELEGUOTOJI DIREKTYVA 2014/15/ES
   2013 m. spalio 18 d.
   kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria leidžiama naudoti šviną, kadmį ir šešiavalentį chromą pakartotinai naudojamose atsarginėse dalyse, paimtose iš medicinos prietaisų, pateiktų rinkai iki 2014 m. liepos 22 d., naudojamose 8 kategorijos įrangoje, pateiktoje rinkai iki 2021 m. liepos 22 d., jei pakartotinis naudojimas vyksta uždaros patikrinamos grandinės principu veikiančioje „verslas verslui“ surinkimo sistemoje ir jei vartotojas informuojamas apie pakartotinį atsarginių dalių naudojimą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
   kadangi:

               (1)

               Direktyva 2011/65/ES draudžiama šviną, kadmį ir šešiavalentį chromą naudoti rinkai teikiamoje elektros ir elektronikos įrangoje;

               (2)

               dažniausiai pakartotinai naudojamos šios medicinos įrangos dalys: rentgeno vamzdeliai, MRI (magnetinio rezonanso vaizdo sudarymo aparatų) ritės, įvairios spausdintinės plokštės ir detektoriai bei detektorių (pvz., radiacijos detektorių) sudedamosios dalys. Kai kuriose tokiose atsarginėse dalyse yra šiek tiek švino, kadmio ir šešiavalenčio chromo;

               (3)

               palyginus atnaujintų dalių naudojimo ir jų pakeitimo naujomis poveikį aplinkai matyti, kad pakeitimo bendras neigiamas poveikis aplinkai, žmonių sveikatai ir vartotojų saugai būtų didesnis už bendrą jo naudą;

               (4)

               todėl Direktyvą 2011/65/ES reikėtų atitinkamai iš dalies pakeisti,

         PRIĖMĖ ŠIĄ DIREKTYVĄ:
   1 straipsnis
   Direktyvos 2011/65/ES IV priedas iš dalies keičiamas kaip nurodyta šios direktyvos priede.
   2 straipsnis
   1.   Valstybės narės užtikrina, kad įsigaliotų įstatymai ir kiti teisės aktai, būtini, kad šios direktyvos būtų laikomasi ne vėliau kaip per šešis mėnesius nuo jos įsigaliojimo. Jos nedelsdamos pateikia Komisijai tų nuostatų tekstą.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2013 m. spalio 18 d.

            Komisijos vardu

            Pirmininkas

         José Manuel BARROSO

      (1)  OL L 174, 2011 7 1, p. 88.

      PRIEDAS
      Į Direktyvos 2011/65/ES IV priedą įrašomas toks 31 punktas:

                  „31.

                  Švinas, kadmis ir šešiavalentis chromas pakartotinai naudojamose atsarginėse dalyse, paimtose iš medicinos prietaisų, pateiktų rinkai iki 2014 m. liepos 22 d., naudojamose 8 kategorijos įrangoje, pateiktoje rinkai iki 2021 m. liepos 22 d., jei pakartotinis naudojimas vyksta uždaros patikrinamos grandinės principu veikiančioje „verslas verslui“ surinkimo sistemoje ir jei vartotojas informuojamas apie pakartotinį atsarginių dalių naudojimą. Nustoja galioti 2021 m. liepos 21 d.“


title: 2013 m. spalio 18 d. Komisijos deleguotoji direktyva 2014/4/ES, kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria leidžiama šviną naudoti rentgeno vaizdo stiprintuvų vakuuminių aliuminio ir plieno jungčių sandarumui užtikrinti  Tekstas svarbus EEE

text:
9.1.2014

               LT

               Europos Sąjungos oficialusis leidinys

               L 4/51

         KOMISIJOS DELEGUOTOJI DIREKTYVA 2014/4/ES
   2013 m. spalio 18 d.
   kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria leidžiama šviną naudoti rentgeno vaizdo stiprintuvų vakuuminių aliuminio ir plieno jungčių sandarumui užtikrinti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
   kadangi:

               (1)

               Direktyva 2011/65/ES draudžiama šviną naudoti rinkai teikiamoje elektros ir elektronikos įrangoje;

               (2)

               švinas naudojamas rentgeno vaizdo stiprintuvuose siekiant užtikrinti vakuuminių aliuminio ir plieno jungčių sandarumą;

               (3)

               šviną pakeitus kita medžiaga, vaizdo stiprintuvai taptų nepakankamai patikimi, todėl kol kas tokia alternatyva laikytina techniškai neįmanoma. Todėl pacientų sveikatos bei saugos atžvilgiu būtina toliau naudoti šviną siekiant užtikrinti, kad rentgeno vaizdo stiprintuvų vakuuminės aliuminio ir plieno jungtys būtų sandarios;

               (4)

               Direktyvą 2011/65/ES reikėtų atitinkamai iš dalies pakeisti,

         PRIĖMĖ ŠIĄ DIREKTYVĄ:
   1 straipsnis
   Direktyvos 2011/65/ES IV priedas iš dalies keičiamas kaip nurodyta šios direktyvos priede.
   2 straipsnis
   1.   Valstybės narės užtikrina, kad įsigaliotų įstatymai ir kiti teisės aktai, būtini, kad šios direktyvos būtų laikomasi ne vėliau kaip per šešis mėnesius nuo jos įsigaliojimo. Jos nedelsdamos pateikia Komisijai tų teisės aktų nuostatų tekstą.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2013 m. spalio 18 d.

            Komisijos vardu

            Pirmininkas

         José Manuel BARROSO

      (1)  OL L 174, 2011 7 1, p. 88.

      PRIEDAS
      Į Direktyvos 2011/65/ES IV priedą įrašomas toks 24 punktas:

                  „24.

                  Švinas, skirtas rentgeno vaizdo stiprintuvų vakuuminių aliuminio ir plieno jungčių sandarumui užtikrinti. Nustoja galioti 2019 m. gruodžio 31 d.“


title: 2014 m. vasario 6 d. Komisijos įgyvendinimo direktyva 2014/20/ES, kuria nustatomos Sąjungos elitinių ir sertifikuotų sėklinių bulvių klasės, šių klasių sąlygos ir jų pavadinimai  Tekstas svarbus EEE

text:
7.2.2014

               LT

               Europos Sąjungos oficialusis leidinys

               L 38/32

      KOMISIJOS ĮGYVENDINIMO DIREKTYVA 2014/20/ES
   2014 m. vasario 6 d.
   kuria nustatomos Sąjungos elitinių ir sertifikuotų sėklinių bulvių klasės, šių klasių sąlygos ir jų pavadinimai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. birželio 13 d. Tarybos direktyvą 2002/56/EB dėl prekybos sėklinėmis bulvėmis (1), ypač į jos 3 straipsnio 3 dalies pirmą pastraipą,
   kadangi:

               (1)

               Komisijos direktyva 93/17/EEB (2) nustatytos taisyklės dėl Sąjungos elitinių sėklinių bulvių klasių;

               (2)

               dėl sparčios sėklinių bulvių auginimo sistemų technikos ir mokslo raidos ir išaugus prekybai sėklinėmis bulvėmis vidaus rinkoje, pageidautina, kad tos taisyklės būtų pritaikytos. Atsižvelgiant į sektoriaus raidą, tokios taisyklės taip pat turėtų būti taikomos sertifikuotoms sėklinėms bulvėms;

               (3)

               šios taisyklės turėtų būti susijusios su vienodų Sąjungos klasių pavadinimų nuorodomis. Taip pat turėtų būti nustatytos kiekvienos atitinkamos Sąjungos klasės sėklinių bulvių ir sėklinių bulvių partijų pateikimo rinkai sąlygos. Šios sąlygos turėtų būti susijusios, jei reikia, su kenksmingaisiais organizmais, kitų veislių bulvėmis, bulvėmis su išoriniais defektais, suvytusiomis bulvėmis arba bulvėmis, ant kurių yra žemės ar pašalinių medžiagų;

               (4)

               reikalavimas, kad augantys augalai būtų auginami žemėje, kurioje bulvės paskutinį kartą augintos prieš trejus metus, ir kad buvo atlikti bent du oficialūs patikrinimai, nebėra būtinas, nes šioje direktyvoje nustatyti daug griežtesni Sąjungos klasių reikalavimai;

               (5)

               nuo Direktyvos 2002/56/EB priėmimo gauta naujų mokslo žinių apie sėklinių bulvių kartų skaičiaus ir kenksmingųjų organizmų buvimo lygio sąsają. Kartų skaičiaus apribojimas yra būtina kenksmingųjų organizmų keliamos fitosanitarinės rizikos mažinimo priemonė. Toks apribojimas yra būtinas siekiant sumažinti riziką, ir nėra jokių kitų mažiau griežtų priemonių tam tikslui pasiekti. Patirtis parodė, kad turėtų būti leidžiamas Sąjungos S, SE ir E klasių maksimalus kiekvienos klasės kartų skaičius. Siekiant užtikrinti, kad būtų laikomasi esminių reikalavimų, tie reikalavimai turėtų būti laikomi įvykdytais tik atlikus oficialų patikrinimą;

               (6)

               todėl Direktyva 93/17/EEB turėtų būti panaikinta;

               (7)

               šioje direktyvoje numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Elitinių sėklinių bulvių Sąjungos klasės
   1.   Valstybės narės užtikrina, kad sėklinės bulvės galėtų būti parduodamos kaip „Sąjungos S klasės“, jei jos atitinka šias sąlygas:

               a)

               atlikus oficialų patikrinimą nustatyta, kad bulvės atitinka I priedo 1 dalies a punkte nustatytas sąlygas, ir

               b)

               atlikus oficialų patikrinimą nustatyta, kad jų partijos atitinka to priedo 1 dalies b punkte nustatytas sąlygas.

         2.   Valstybės narės užtikrina, kad elitinės sėklinės bulvės galėtų būti parduodamos kaip „Sąjungos SE klasės“, jei jos atitinka šias sąlygas:

               a)

               atlikus oficialų patikrinimą nustatyta, kad bulvės atitinka I priedo 2 dalies a punkte nustatytas sąlygas, ir

               b)

               atlikus oficialų patikrinimą nustatyta, kad jų partijos atitinka to priedo 2 dalies b punkte nustatytas sąlygas.

         3.   Valstybės narės užtikrina, kad elitinės sėklinės bulvės galėtų būti parduodamos kaip „Sąjungos E klasės“, jei jos atitinka šias sąlygas:

               a)

               atlikus oficialų patikrinimą nustatyta, kad bulvės atitinka I priedo 3 dalies a punkte nustatytas sąlygas, ir

               b)

               atlikus oficialų patikrinimą nustatyta, kad jų partijos atitinka to priedo 3 dalies b punkte nustatytas sąlygas.

         2 straipsnis
   Sertifikuotų sėklinių bulvių Sąjungos klasės
   1.   Valstybės narės užtikrina, kad sertifikuotos sėklinės bulvės galėtų būti parduodamos kaip „Sąjungos A klasės“, jei jos atitinka šias sąlygas:

               a)

               atlikus oficialų patikrinimą nustatyta, kad bulvės atitinka II priedo 1 dalies a punkte nustatytas sąlygas, ir

               b)

               atlikus oficialų patikrinimą nustatyta, kad jų partijos atitinka to priedo 1 dalies b punkte nustatytas sąlygas.

         2.   Valstybės narės užtikrina, kad sertifikuotos sėklinės bulvės galėtų būti parduodamos kaip „Sąjungos B klasės“, jei jos atitinka šias sąlygas:

               a)

               atlikus oficialų patikrinimą nustatyta, kad bulvės atitinka II priedo 2 dalies a punkte nustatytas sąlygas, ir

               b)

               atlikus oficialų patikrinimą nustatyta, kad jų partijos atitinka to priedo 2 dalies b punkte nustatytas sąlygas.

         3 straipsnis
   Informacija Komisijai
   Valstybės narės praneša Komisijai, kokiu mastu, sertifikuodamos savo produkciją, jos laikosi skirstymo į atitinkamas Sąjungos klases.
   4 straipsnis
   Perkėlimas į nacionalinę teisę
   1.   Valstybės narės ne vėliau kaip 2015 m. gruodžio 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
   Tas nuostatas jos taiko nuo 2016 m. sausio1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   5 straipsnis
   Panaikinimas
   Direktyva 93/17/EEB panaikinama nuo 2016 m. sausio 1 d.
   6 straipsnis
   Įsigaliojimas
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   7 straipsnis
   Adresatai
   Ši direktyva skirta valstybėms narėms.

      Priimta Briuselyje 2014 m. vasario 6 d.

            Komisijos vardu

            Pirmininkas

         José Manuel BARROSO

      (1)  OL L 193, 2002 7 20, p. 60.

      (2)  1993 m. kovo 30 d. Komisijos direktyva 93/17/EEB, nustatanti Bendrijos pagrindinių sėklinių bulvių kokybės rūšis ir tokioms rūšims taikytinas sąlygas bei pavadinimus (OL L 106, 1993 4 30, p. 7).

      I PRIEDAS

         Elitinėms sėklinėms bulvėms taikomos sąlygos

                  1.

                  „Sąjungos S klasės“ elitinėms sėklinėms bulvėms taikomos šios sąlygos:

                              a)

                              sėklinėms bulvėms taikomos sąlygos:

                                          i)

                                          iš visų augalų tų, kurie nevisiškai atitinka veislės savybes, ir skirtingų veislių augalų skaičius kartu neviršija 0,1 %;

                                          ii)

                                          juodąja kojele užsikrėtusių augančių augalų skaičius neviršija 0,1 %;

                                          iii)

                                          tiesioginių augalų palikuonių, kuriems būdingi virusinės infekcijos simptomai, skaičius neviršija 1,0 %;

                                          iv)

                                          augančių augalų, kuriems būdingi mozaikos viruso simptomai, ir augalų, kuriems būdingi lapų susisukimo viruso simptomai, skaičius neviršija 0,2 %;

                                          v)

                                          kartų, įskaitant superelitines kartas lauke ir elitines kartas, skaičius neviršija penkių;

                                          vi)

                                          jei karta nenurodyta oficialioje etiketėje, laikoma, kad atitinkamos bulvės yra penktos kartos;

                              b)

                              partijoms taikomos leidžiamosios nuokrypos dėl žemėtumo, pažeidimų ir ligų:

                                          i)

                                          puviniu (išskyrus žiedinį arba rudąjį puvinį) užsikrėtusios sėklinės bulvės neviršija 0,5 % masės, o iš jų šlapiuoju puviniu užsikrėtusios sėklinės bulvės neviršija 0,2 % masės;

                                          ii)

                                          sėklinės bulvės, kurių daugiau nei 10 % paviršiaus pažeista rizoktoniozės, neviršija 5,0 % masės;

                                          iii)

                                          sėklinės bulvės, kurių daugiau nei trečdalis paviršiaus pažeista paprastųjų rauplių, neviršija 5,0 % masės;

                                          iv)

                                          sėklinės bulvės, kurių daugiau nei 10 % paviršiaus pažeista dulkingųjų rauplių, neviršija 3,0 % masės;

                                          v)

                                          dėl per didelės dehidratacijos arba dėl sidabriškųjų rauplių sukeltos dehidratacijos suvytę gumbai neviršija 1,0 % masės;

                                          vi)

                                          sėklinės bulvės su išoriniais pažeidimais, taip pat deformuotais ar pažeistais gumbais, neviršija 3,0 % masės;

                                          vii)

                                          žemės ir pašalinių medžiagų kiekis neviršija 1,0 % masės;

                                          viii)

                                          visa bulvių, kurioms taikomos i–vi punktuose nurodytos leidžiamosios nuokrypos, dalis neviršija 6,0 % masės.

                  2.

                  „Sąjungos SE klasės“ elitinėms sėklinėms bulvėms taikomos šios sąlygos:

                              a)

                              sėklinėms bulvėms taikomos sąlygos:

                                          i)

                                          iš visų augalų tų, kurie nevisiškai atitinka veislės savybes, ir skirtingų veislių augalų skaičius kartu neviršija 0,1 %;

                                          ii)

                                          juodąja kojele užsikrėtusių augančių augalų skaičius neviršija 0,5 %;

                                          iii)

                                          tiesioginių palikuonių augalų, kuriems būdingi virusinės infekcijos simptomai, skaičius neviršija 2,0 %;

                                          iv)

                                          augančių augalų, kuriems būdingi mozaikos viruso ar lapų susisukimo viruso simptomai, skaičius neviršija 0,5 %;

                                          v)

                                          kartų, įskaitant superelitines kartas lauke ir elitines kartas, skaičius neviršija šešių;

                                          vi)

                                          jei karta nenurodyta oficialioje etiketėje, laikoma, kad atitinkamos bulvės yra šeštos kartos;

                              b)

                              partijoms taikomos leidžiamosios nuokrypos dėl žemėtumo, pažeidimų ir ligų:

                                          i)

                                          puviniu (išskyrus žiedinį arba rudąjį puvinį) užsikrėtusios sėklinės bulvės neviršija 0,5 % masės, o iš jų šlapiuoju puviniu užsikrėtusios sėklinės bulvės neviršija 0,2 % masės;

                                          ii)

                                          sėklinės bulvės, kurių daugiau nei 10 % paviršiaus pažeista rizoktoniozės, neviršija 5,0 % masės;

                                          iii)

                                          sėklinės bulvės, kurių daugiau nei trečdalis paviršiaus pažeista paprastųjų rauplių, neviršija 5,0 % masės;

                                          iv)

                                          sėklinės bulvės, kurių daugiau nei 10 % paviršiaus pažeista dulkingųjų rauplių, neviršija 3,0 % masės;

                                          v)

                                          dėl per didelės dehidratacijos arba dėl sidabriškųjų rauplių sukeltos dehidratacijos suvytę gumbai neviršija 1,0 % masės;

                                          vi)

                                          sėklinės bulvės su išoriniais pažeidimais, taip pat deformuotais ar pažeistais gumbais, neviršija 3,0 % masės;

                                          vii)

                                          žemės ir pašalinių medžiagų kiekis neviršija 1,0 % masės;

                                          viii)

                                          visa bulvių, kurioms taikomos i–vi punktuose nurodytos leidžiamosios nuokrypos, dalis neviršija 6,0 % masės.

                  3.

                  „Sąjungos E klasės“ elitinėms sėklinėms bulvėms taikomos šios sąlygos:

                              a)

                              sėklinėms bulvėms taikomos sąlygos:

                                          i)

                                          iš visų augančių augalų tų, kurie nevisiškai atitinka veislės savybes, ir skirtingų veislių augalų skaičius kartu neviršija 0,1 %;

                                          ii)

                                          juodąja kojele užsikrėtusių augančių augalų skaičius neviršija 1,0 %;

                                          iii)

                                          tiesioginių palikuonių augalų, kuriems būdingi virusinės infekcijos simptomai, skaičius neviršija 4,0 %;

                                          iv)

                                          augančių augalų, kuriems būdingi mozaikos viruso ar lapų susisukimo viruso simptomai, skaičius neviršija 0,8 %;

                                          v)

                                          kartų, įskaitant superelitines kartas lauke ir elitines kartas, skaičius neviršija septynių;

                                          vi)

                                          jei karta nenurodyta oficialioje etiketėje, laikoma, kad atitinkamos bulvės yra septintos kartos;

                              b)

                              partijoms taikomos leidžiamosios nuokrypos dėl žemėtumo, pažeidimų ir ligų:

                                          i)

                                          puviniu (išskyrus žiedinį arba rudąjį puvinį) užsikrėtusios sėklinės bulvės neviršija 0,5 % masės, o iš jų šlapiuoju puviniu užsikrėtusios sėklinės bulvės neviršija 0,2 % masės;

                                          ii)

                                          sėklinės bulvės, kurių daugiau nei 10 % paviršiaus pažeista rizoktoniozės, neviršija 5,0 % masės;

                                          iii)

                                          sėklinės bulvės, kurių daugiau nei trečdalis paviršiaus pažeista paprastųjų rauplių, neviršija 5,0 % masės;

                                          iv)

                                          sėklinės bulvės, kurių daugiau nei 10 % paviršiaus pažeista dulkingųjų rauplių, neviršija 3,0 % masės;

                                          v)

                                          dėl per didelės dehidratacijos arba dėl sidabriškųjų rauplių sukeltos dehidratacijos suvytę gumbai neviršija 1,0 % masės;

                                          vi)

                                          sėklinės bulvės su išoriniais pažeidimais, taip pat deformuotais ar pažeistais gumbais, neviršija 3,0 % masės;

                                          vii)

                                          žemės ir pašalinių medžiagų kiekis neviršija 1,0 % masės;

                                          viii)

                                          visa bulvių, kurioms taikomos i–vi punktuose nurodytos leidžiamosios nuokrypos, dalis neviršija 6,0 % masės.

      II PRIEDAS

         Sertifikuotoms sėklinėms bulvėms taikomos būtinosios sąlygos

                  1.

                  „Sąjungos A klasės“ sertifikuotoms sėklinėms bulvėms taikomos šios sąlygos:

                              a)

                              sėklinėms bulvėms taikomos sąlygos:

                                          i)

                                          iš visų augalų tų, kurie nevisiškai atitinka veislės savybes, ir skirtingų veislių augalų skaičius kartu neviršija 0,2 %;

                                          ii)

                                          juodąja kojele užsikrėtusių augančių augalų skaičius neviršija 2,0 %;

                                          iii)

                                          tiesioginių palikuonių augalų, kuriems būdingi virusinės infekcijos simptomai, skaičius neviršija 8,0 %;

                                          iv)

                                          augančių augalų, kuriems būdingi mozaikos viruso ar lapų susisukimo viruso simptomai, skaičius neviršija 2,0 %;

                              b)

                              partijoms taikomos leidžiamosios nuokrypos dėl žemėtumo, pažeidimų ir ligų:

                                          i)

                                          puviniu (išskyrus žiedinį arba rudąjį puvinį) užsikrėtusios sėklinės bulvės neviršija 0,5 % masės, o iš jų šlapiuoju puviniu užsikrėtusios sėklinės bulvės neviršija 0,2 % masės;

                                          ii)

                                          sėklinės bulvės, kurių daugiau nei 10 % paviršiaus pažeista rizoktoniozės, neviršija 5,0 % masės;

                                          iii)

                                          sėklinės bulvės, kurių daugiau nei trečdalis paviršiaus pažeista paprastųjų rauplių, neviršija 5,0 % masės;

                                          iv)

                                          sėklinės bulvės, kurių daugiau nei 10 % paviršiaus pažeista dulkingųjų rauplių, neviršija 3,0 % masės;

                                          v)

                                          dėl per didelės dehidratacijos arba dėl sidabriškųjų rauplių sukeltos dehidratacijos suvytę gumbai neviršija 1,0 % masės;

                                          vi)

                                          sėklinės bulvės su išoriniais pažeidimais, taip pat deformuotais ar pažeistais gumbais, neviršija 3,0 % masės;

                                          vii)

                                          žemės ir pašalinių medžiagų kiekis neviršija 2,0 % masės;

                                          viii)

                                          visa bulvių, kurioms taikomos i–vi punktuose nurodytos leidžiamosios nuokrypos, dalis neviršija 8,0 % masės.

                  2.

                  „Sąjungos B klasės“ sertifikuotoms sėklinėms bulvėms taikomos šios sąlygos:

                              a)

                              sėklinėms bulvėms taikomos sąlygos:

                                          i)

                                          iš visų augalų tų, kurie nevisiškai atitinka veislės savybes, ir skirtingų veislių augalų skaičius kartu neviršija 0,5 %;

                                          ii)

                                          juodąja kojele užsikrėtusių augančių augalų skaičius neviršija 4,0 %;

                                          iii)

                                          tiesioginių palikuonių augalų, kuriems būdingi virusinės infekcijos simptomai, skaičius neviršija 10,0 %;

                                          iv)

                                          augančių augalų, kuriems būdingi mozaikos viruso ar lapų susisukimo viruso simptomai, skaičius neviršija 6,0 %;

                              b)

                              partijoms taikomos leidžiamosios nuokrypos dėl žemėtumo, pažeidimų ir ligų:

                                          i)

                                          puviniu (išskyrus žiedinį arba rudąjį puvinį) užsikrėtusios sėklinės bulvės neviršija 0,5 % masės, o iš jų šlapiuoju puviniu užsikrėtusios sėklinės bulvės neviršija 0,2 % masės;

                                          ii)

                                          sėklinės bulvės, kurių daugiau nei 10 % paviršiaus pažeista rizoktoniozės, neviršija 5,0 % masės;

                                          iii)

                                          sėklinės bulvės, kurių daugiau nei trečdalis paviršiaus pažeista paprastųjų rauplių, neviršija 5,0 % masės;

                                          iv)

                                          sėklinės bulvės, kurių daugiau nei 10 % paviršiaus pažeista dulkingųjų rauplių, neviršija 3,0 % masės;

                                          v)

                                          dėl per didelės dehidratacijos arba dėl sidabriškųjų rauplių sukeltos dehidratacijos suvytę gumbai neviršija 1,0 % masės;

                                          vi)

                                          sėklinės bulvės su išoriniais pažeidimais, taip pat deformuotais ar pažeistais gumbais, neviršija 3,0 % masės;

                                          vii)

                                          žemės ir pašalinės medžiagos neviršija 2,0 % masės;

                                          viii)

                                          visa bulvių, kurioms taikomos i–vi punktuose nurodytos leidžiamosios nuokrypos, dalis neviršija 8,0 % masės.


title: 2014 m. vasario 13 d. Komisijos įgyvendinimo direktyva 2014/22/ES, kuria iš dalies keičiamos Tarybos direktyvos 2006/88/EB IV priedo nuostatos dėl infekcinės lašišų anemijos (ILA)  Tekstas svarbus EEE

text:
14.2.2014

               LT

               Europos Sąjungos oficialusis leidinys

               L 44/45

      KOMISIJOS ĮGYVENDINIMO DIREKTYVA 2014/22/ES
   2014 m. vasario 13 d.
   kuria iš dalies keičiamos Tarybos direktyvos 2006/88/EB IV priedo nuostatos dėl infekcinės lašišų anemijos (ILA)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. spalio 24 d. Tarybos direktyvą 2006/88/EB dėl gyvūnų sveikatos reikalavimų, taikomų akvakultūros gyvūnams ir jų produktams, ir dėl tam tikrų vandens gyvūnų ligų prevencijos ir kontrolės (1), ypač į jos 61 straipsnio 2 dalį,
   kadangi:

               (1)

               Direktyvoje 2006/88/EB yra nustatytos, inter alia, konkrečios gyvūnų sveikatos taisyklės, taikomos akvakultūros gyvūnams ir jų produktams, įskaitant specialias nuostatas dėl egzotinių ir neegzotinių ligų ir joms imlių gyvūnų rūšių, išvardytų tos direktyvos IV priedo II dalyje;

               (2)

               Direktyvos 2006/88/EB IV priedo I dalies B skirsnyje nustatyti kriterijai, kuriuos reikia atitikti, kad liga būtų įtraukta į to priedo II dalies neegzotinių ligų sąrašą. Infekcinė lašišų anemija (ILA) šiuo metu yra įtraukta į tą sąrašą;

               (3)

               2013 m. gegužės mėn. Pasaulinė gyvūnų sveikatos organizacija (OIE) iš dalies pakeitė Vandens gyvūnų sveikatos kodekso (OIE Vandens gyvūnų sveikatos kodeksas) 10.5 skyrių dėl ILA. Pagal pataisytą OIE Vandens gyvūnų sveikatos kodeksą (16-asis leidimas, 2013 m.) ILA yra apibrėžiama kaip Orthomyxoviridae šeimos HPR genotipo su iškrita, arba HPR0 genotipo (be iškritos labai polimorfinėje srityje) infekcinės lašišų anemijos viruso (ILAV) sukelta infekcija. Be to, apie abu genotipus reikia pranešti pagal OIE Vandens gyvūnų sveikatos kodekso 1.3.1 ir 10.5.1 straipsnius. Iki minėtos peržiūros du ILAV genotipai skiriami nebuvo;

               (4)

               tik HPR genotipo su iškrita ILAV sukeltos infekcijos atitinka Direktyvos 2006/88/EB IV priedo I dalies B skirsnyje nustatytus kriterijus. Dėl to Direktyvos 2006/88/EB IV priedo II dalyje turėtų būti išvardytos tik HPR genotipo su iškrita ILAV sukeltos infekcijos. Todėl Direktyvoje 2006/88/EB infekcinė lašišų anemija (ILA) turėtų būti apibrėžta kaip HPR genotipo su iškrita ILAV sukelta infekcija;

               (5)

               todėl Direktyvos 2006/88/EB IV priedo II dalis turėtų būti atitinkamai iš dalies pakeista;

               (6)

               šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 2006/88/EB IV priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip 2014 m. lapkričio 15 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
   Tas nuostatas jos taiko ne vėliau kaip nuo 2014 m. lapkričio 16 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2014 m. vasario 13 d.

            Komisijos vardu

            Pirmininkas

         José Manuel BARROSO

      (1)  OL L 328, 2006 11 24, p. 14.

      PRIEDAS
      Direktyvos 2006/88/EB IV priedo II dalis pakeičiama taip:

         „II   DALIS

            Į sąrašą įtrauktos ligos

                     Egzotinės ligos

                     Liga

                     Ligai imlios rūšys

                     Žuvys

                     Epizootinė hematopoetinė nekrozė

                     Vaivorykštinis upėtakis (Oncorhynchus mykiss) ir paprastasis ešerys (Perca fluviatilis)

                     Moliuskai

                        Bonamia exitiosa infekcija

                     Australinė purvo austrė (Ostrea angasii) ir čilinė plokščioji austrė (O. chilensis)

                        Perkinsus marinus infekcija

                     Didžioji austrė (Crassostrea gigas) ir amerikinė austrė (C. virginica)

                        Microcytos mackini infekcija

                     Didžioji austrė (Crassostrea gigas), amerikinė austrė (C. virginica), Ramiojo vandenyno plokščioji austrė (Ostrea conchaphila) ir europinė plokščioji austrė (O. edulis)

                     Vėžiagyviai

                     Taura sindromas

                     Šiaurinė baltoji krevetė (Penaeus setiferus), Vidurio Amerikos mėlynoji krevetė (P. styrlirostris) ir Vidurio Amerikos krevetė (P. vannamei)

                     Geltongalvių (Yellowhead) liga

                     Actekinė krevetė (Penaeus aztecus), šiaurinė rožinė krevetė (P. Duorarum), japoninė krevetė (P. japonicus), didžioji tigrinė krevetė (P. monodon), šiaurinė baltoji krevetė (Penaeus setiferus), Vidurio Amerikos mėlynoji krevetė (P. stylirostris) ir Vidurio Amerikos krevetė (P. vannamei)

                     Neegzotinės ligos

                     Žuvys

                     Virusinė hemoraginė septicemija (VHS)

                     Paprastosios silkės (Clupea spp.), sykai (Coregonus sp.), europinė lydeka (Esox Lucius), juodadėmė menkė (Gadus aeglefinus), didžiagalvė menkė (G. macrocephalus), atlantinė menkė (G. morhua), rytinės lašišos (Onchorhynchus spp.), vaivorykštinis upėtakis (O. mykiss), vėgėlė (Onos mustelus), paprastasis šlakis (Salmo trutta), paprastasis otas (Scophtalmus maximus), atlantinis šprotas (Sprattus sprattus), europinis kiršlys (Thymallus thymallus) ir azijinė paltusžuvė (Paralichthys olivaceus)

                     Infekcinė hematopoetinė nekrozė (IHN)

                     Keta (Oncorchynchus keta), didžioji lašiša (O. kisutch), japoninė lašiša (O. masou), vaivorykštinis upėtakis (O. mykiss), raudonoji lašiša (O. nerka), rausvoji lašiša (O. rhodurus), karališkoji lašiša (O. tshawytscha) ir atlantinė lašiša (Salmo salar)

                     Koi herpes viruso (KHV) infekcija

                     Paprastasis karpis ir koi karpis (Cyprinus carpio)

                     Infekcinė lašišų anemija (ILA): HPR genotipo su iškrita infekcinės lašišų anemijos viruso (ILAV) sukelta infekcija

                     Vaivorykštinis upėtakis (Oncorhynchus mykiss), atlantinė lašiša (Salmo salar) ir paprastasis šlakis (Salmo trutta)

                     Moliuskai

                        Marteilia refringens infekcija

                     Australinė purvo austrė (Ostrea angasi), čilinė plokščioji austrė (O. chilensis), europinė plokščioji austrė (O. edulis), argentininė austrė (O. puelchana), valgomoji midija (Mytilus edulis) ir Viduržemio jūros midija (M. galloprovencialis)

                        Bonamia ostreae infekcija

                     Australinė purvo austrė (Ostrea angasi), čilinė plokščioji austrė (O. chilensis), Ramiojo vandenyno plokščioji austrė (O. conchaphila), azijinė austrė (O. denselammellosa), europinė plokščioji austrė (O. edulis) ir argentininė austrė (O. puelchana)

                     Vėžiagyviai

                     Baltmė (vitiligas)

                     Visi dešimtkojai vėžiagyviai (Decapoda būrys)“


title: 2014 m. vasario 6 d. Komisijos įgyvendinimo direktyva 2014/21/ES, kuria nustatomos superelitinių sėklinių bulvių būtinosios sąlygos ir Sąjungos klasės  Tekstas svarbus EEE

text:
7.2.2014

               LT

               Europos Sąjungos oficialusis leidinys

               L 38/39

      KOMISIJOS ĮGYVENDINIMO DIREKTYVA 2014/21/ES
   2014 m. vasario 6 d.
   kuria nustatomos superelitinių sėklinių bulvių būtinosios sąlygos ir Sąjungos klasės
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. birželio 13 d. Tarybos direktyvą 2002/56/EB dėl prekybos sėklinėmis bulvėmis (1), ypač į jos 18 straipsnio c punktą,
   kadangi:

               (1)

               sėklinės bulvės su kiekvienu dauginimosi ciklu užsikrečia vis daugiau ligų. Todėl siekiant, kad sėklinių bulvių auginimo sistemos tinkamai veiktų, reikia sveikos pradinės medžiagos, kuri būtų dauginama su mažiausiai išsigimusia medžiaga;

               (2)

               dėl skirtingų elitinių sėklinių bulvių auginimo nacionalinių standartų sudėtinga prekiauti šiomis bulvėmis visoje Sąjungoje ir trukdoma vidaus rinkai tinkamai veikti. Todėl tikslinga nustatyti būtinąsias sąlygas, kuriomis galima visoje Sąjungoje prekiauti superelitinėmis sėklinėmis bulvėmis. Šios sąlygos turėtų būti susijusios su superelitinių sėklinių bulvių ir tų bulvių partijų ligomis, simptomais, defektais ir auginimo reikalavimais, siekiant užtikrinti, kad būtų auginamos ir parduodamos sveikos ir kokybiškos superelitinės sėklinės bulvės;

               (3)

               šiomis sąlygomis turėtų būti atsižvelgiama į Jungtinių Tautų Europos ekonominės komisijos (JT EEK) standartą, susijusį su sėklinių bulvių prekyba ir komercinės kokybės tikrinimu, taip pat į atitinkamus Tarptautinės augalų apsaugos konvencijos standartus ir Europos ir Viduržemio jūros regiono augalų apsaugos organizacijos standartus, siekiant atsižvelgti į technikos ir mokslo pažangą. Šiais standartais siekiama palengvinti tarptautinę prekybą, skatinti kokybišką produkciją, didinti pelningumą ir apsaugoti vartotojų interesus;

               (4)

               atsižvelgiant į tiekėjų auginimo praktiką ir superelitinių sėklinių naudotojų bulvių paklausą, tikslinga į būtinąsias superelitinių sėklinių bulvių sąlygas taip pat įtraukti galimybę jomis prekiauti kaip Sąjungos klasėmis. Pagal esamą PBTC klasės ir PB klasės superelitinių sėklinių bulvių auginimo praktiką superelitinėms sėklinėms bulvėms turėtų būti taikomos dvi Sąjungos klasės („Sąjungos PBTC klasė“ ir „Sąjungos PB klasė“). Todėl reikėtų nustatyti skirtingas kiekvienai klasei taikomas sąlygas, susijusias su ligomis, simptomais, defektais, auginimo reikalavimais ir kartomis;

               (5)

               siekiant veiksmingumo tos taisyklės taip pat turėtų apimti nuostatas dėl oficialaus tikrinimo ir oficialaus aprobavimo;

               (6)

               šioje direktyvoje numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Apibrėžtys
   Šioje direktyvoje vartojamų terminų apibrėžtys:
   1)   motininis augalas– tai identifikuotas augalas, iš kurio dauginimui paimama medžiaga;
   2)   mikrodauginimas– greitas augalų dauginamosios medžiagos dauginimas naudojant in vitro diferencijuotus vegetatyvinius pumpurus arba iš augalo paimtą meristemą, kai siekiama išauginti daug augalų.
   2 straipsnis
   Būtinosios superelitinėms sėklinėms bulvėms taikomos sąlygos
   1.   Valstybės narės užtikrina, kad elitinės sėklinės bulvės atitiktų šias būtinąsias sąlygas:

               a)

               yra kilusios iš motininių augalų, kuriuose nėra šių kenksmingųjų organizmų: Pectobacterium spp., Dickeya spp., bulvių lapų susisukimo viruso, bulvių A viruso, bulvių M viruso, bulvių S viruso, bulvių X viruso ir bulvių Y viruso;

               b)

               neturi juodosios kojelės simptomų;

               c)

               iš visų augančių augalų tų, kurie nevisiškai atitinka veislės savybes, ir skirtingų veislių augalų skaičius neviršija 0,01 %;

               d)

               tiesioginių palikuonių augalų, kuriems būdingi virusinės infekcijos simptomai, skaičius neviršija 0,5 %;

               e)

               augančių augalų, kuriems būdingi mozaikos viruso simptomai arba lapų susisukimo viruso simptomai, skaičius neviršija 0,1 %;

               f)

               didžiausias kartų skaičius lauke yra keturios.

         2.   Valstybės narės nustato, kad superelitinėmis sėklinėmis bulvėmis gali būti prekiaujama kaip „Sąjungos PBTC klasės“ ir „Sąjungos PB klasės“ bulvėmis laikantis priede nustatytų sąlygų.
   3.   Ar laikomasi 1 dalies b, c ir e punktuose nustatytų reikalavimų, patikrinama per oficialų aprobavimą. Kilus abejonėms, toks aprobavimas papildomas oficialiu lapų tyrimu.
   Kai naudojami mikrodauginimo būdai, 1 dalies a punkto nuostatų laikymasis nustatomas atliekant motininio augalo oficialų tyrimą arba oficialiai prižiūrimą tyrimą.
   Kai naudojami klonų atrankos būdai, 1 dalies a punkto nuostatų laikymasis nustatomas atliekant kloninių poskiepių oficialų tyrimą arba oficialiai prižiūrimą tyrimą.
   3 straipsnis
   Būtinosios superelitinių sėklinių bulvių partijoms taikomos sąlygos
   Valstybės narės užtikrina, kad superelitinių sėklinių bulvių partijos atitiktų šias būtinąsias sąlygas:

               a)

               žemės ir pašalinių medžiagų kiekis neviršija 1,0 % masės;

               b)

               puviniu (išskyrus žiedinį arba rudąjį puvinį) užsikrėtusių bulvių skaičius neviršija 0,2 % masės;

               c)

               bulvių su išoriniais pažeidimais, taip pat deformuotais ar pažeistais gumbais, skaičius neviršija 3,0 % masės;

               d)

               bulvių, kurių daugiau nei trečdalis paviršiaus pažeista paprastųjų rauplių, skaičius neviršija 5,0 % masės;

               e)

               bulvių, kurių daugiau nei 10,0 % paviršiaus pažeista rizoktoniozės, skaičius neviršija 1,0 % masės;

               f)

               bulvių, kurių daugiau nei 10,0 % paviršiaus pažeista dulkingųjų rauplių, skaičius neviršija 1,0 % masės;

               g)

               dėl per didelės dehidratacijos arba dėl sidabriškųjų rauplių sukeltos dehidratacijos suvytę gumbai neviršija 0,5 % masės;

               h)

               bendras b–g punktuose nurodytų bulvių skaičius neviršija 6,0 % masės.

         4 straipsnis
   Perkėlimas į nacionalinę teisę
   1.   Valstybės narės ne vėliau kaip 2015 m. gruodžio 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
   Tas nuostatas jos taiko nuo 2016 m. sausio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   5 straipsnis
   Įsigaliojimas
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   6 straipsnis
   Adresatai
   Ši direktyva skirta valstybėms narėms.

      Priimta Briuselyje 2014 m. vasario 6 d.

            Komisijos vardu

            Pirmininkas

         José Manuel BARROSO

      (1)  OL L 193, 2002 7 20, p. 60.

      PRIEDAS

         Sąjungos PBTC ir PB klasių superelitinių sėklinių bulvių pateikimo rinkai sąlygos

                  1.

                  Sąjungos PBTC klasės superelitinėms sėklinėms bulvėms taikomos šios sąlygos:

                              a)

                              sėklinėms bulvėms taikomos sąlygos:

                                          i)

                                          tarp kultūrinių augalų nėra augalų, kurie nevisiškai atitinka veislės savybes, arba skirtingų veislių augalų;

                                          ii)

                                          tarp kultūrinių augalų nėra juodąja kojele užsikrėtusių augalų;

                                          iii)

                                          tiesioginių palikuonių kultūriniai augalai nėra užsikrėtę virusine infekcija;

                                          iv)

                                          tarp kultūrinių augalų nėra augalų, kuriems būdingi mozaikos viruso simptomai arba lapų susisukimo viruso simptomai;

                                          v)

                                          augalai, įskaitant gumbus, auginami mikrodauginimo būdu;

                                          vi)

                                          augalai, įskaitant gumbus, auginami apsaugotoje patalpoje ir terpėje be kenksmingųjų organizmų;

                                          vii)

                                          pirmosios kartos gumbai nebedauginami;

                              b)

                              partijose nėra sėklinių bulvių, kurioms taikomas bent vienas iš šių punktų:

                                          i)

                                          jos užsikrėtusios puviniu;

                                          ii)

                                          jos užsikrėtusios juodąja kojele;

                                          iii)

                                          jos užsikrėtusios paprastosiomis rauplėmis;

                                          iv)

                                          jos užsikrėtusios dulkingosiomis rauplėmis;

                                          v)

                                          jos per daug suvytusios dėl dehidratacijos;

                                          vi)

                                          jos yra su išoriniais pažeidimais, taip pat deformuotais ar pažeistais gumbais.

                  2.

                  Sąjungos PB klasės superelitinėms sėklinėms bulvėms taikomos šios sąlygos:

                              a)

                              sėklinėms bulvėms taikomos sąlygos:

                                          i)

                                          iš visų augalų tų, kurie nevisiškai atitinka veislės savybes, ir skirtingų veislių augalų skaičius neviršija 0,01 %;

                                          ii)

                                          augalai neturi juodosios kojelės simptomų;

                                          iii)

                                          augalų, kuriems būdingi mozaikos viruso simptomai arba susisukimo viruso simptomai, skaičius neviršija 0,1 %;

                                          iv)

                                          tiesioginių palikuonių augalų, kuriems būdingi virusinės infekcijos simptomai, skaičius neviršija 0,5 %;

                              b)

                              partijoms taikomos leidžiamosios nuokrypos dėl žemėtumo, pažeidimų ir ligų:

                                          i)

                                          puviniu (išskyrus žiedinį arba rudąjį puvinį) užsikrėtusios sėklinės bulvės neviršija 0,2 % masės;

                                          ii)

                                          sėklinės bulvės, kurių daugiau nei 10,0 % paviršiaus pažeista rizoktoniozės, neviršija 1,0 % masės;

                                          iii)

                                          sėklinės bulvės, kurių daugiau nei trečdalis paviršiaus pažeista paprastųjų rauplių, neviršija 5,0 % masės;

                                          iv)

                                          sėklinės bulvės, kurių daugiau nei 10,0 % paviršiaus pažeista dulkingųjų rauplių, neviršija 1,0 % masės;

                                          v)

                                          dėl per didelės dehidratacijos arba dėl sidabriškųjų rauplių sukeltos dehidratacijos suvytę gumbai neviršija 0,5 % masės;

                                          vi)

                                          sėklinės bulvės su išoriniais pažeidimais, taip pat deformuotais ar pažeistais gumbais, neviršija 3,0 % masės;

                                          vii)

                                          žemės ir pašalinių medžiagų kiekis neviršija 1,0 % masės;

                                          viii)

                                          visa bulvių, kurioms taikomos i–vi punktuose nurodytos leidžiamosios nuokrypos, dalis neviršija 6,0 % masės.


title: 2011 m. balandžio 11 d. Komisijos įgyvendinimo direktyva 2011/41/ES, kuria iš dalis keičiama Tarybos direktyva 91/414/EEB, kad būtų įtraukta veiklioji medžiaga ditianonas, ir iš dalies keičiamas Komisijos sprendimas 2008/934/EB  Tekstas svarbus EEE

text:
12.4.2011

               LT

               Europos Sąjungos oficialusis leidinys

               L 97/38

         KOMISIJOS ĮGYVENDINIMO DIREKTYVA 2011/41/ES
   2011 m. balandžio 11 d.
   kuria iš dalis keičiama Tarybos direktyva 91/414/EEB, kad būtų įtraukta veiklioji medžiaga ditianonas, ir iš dalies keičiamas Komisijos sprendimas 2008/934/EB
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 451/2000 (2) ir (EB) Nr. 1490/2002 (3) nustatytos išsamios Direktyvos 91/414/EEB 8 straipsnio 2 dalyje nurodytos darbo programos trečiojo etapo įgyvendinimo taisyklės ir nustatytas veikliųjų medžiagų, kurias reikia įvertinti, kad būtų galima jas įtraukti į Direktyvos 91/414/EEB I priedą, sąrašas. Šiame sąraše buvo ditianonas.

               (2)

               Pagal Reglamento (EB) Nr. 1490/2002 11e straipsnį pranešėjas per du mėnesius nuo vertinimo ataskaitos projekto gavimo atsisakė siūlymo įtraukti tą veikliąją medžiagą į Direktyvos 91/414/EEB I priedą. Todėl 2008 m. gruodžio 5 d. buvo priimtas Komisijos sprendimas 2008/934/EB dėl tam tikrų veikliųjų medžiagų neįtraukimo į Tarybos direktyvos 91/414/EEB I priedą ir augalų apsaugos produktų, kuriuose yra tų medžiagų, registracijos panaikinimo (4), kuriuo ditianonas neįtrauktas į Direktyvos 91/414/EEB I priedą.

               (3)

               Vadovaudamasis Direktyvos 91/414/EEB 6 straipsnio 2 dalimi pirminis pranešėjas (toliau – pareiškėjas) pateikė naują paraišką prašydamas taikyti skubos tvarką, nustatytą 2008 m. sausio 17 d. Komisijos reglamento (EB) Nr. 33/2008, nustatančio išsamias Tarybos direktyvos 91/414/EEB nuostatų taikymo taisykles, susijusias su veikliųjų medžiagų, įtrauktų į šios direktyvos 8 straipsnio 2 dalyje nurodytą darbų programą, bet neįtrauktų į jos I priedą, vertinimu įprasta ir skubos tvarka (5), 14–19 straipsniuose.

               (4)

               Paraiška pateikta Graikijai, kuri Reglamentu (EB) Nr. 1490/2002 paskirta ataskaitą rengiančia valstybe nare. Nustatytų skubos tvarkos terminų buvo laikytasi. Veikliosios medžiagos specifikacija ir nurodytos paskirtys yra tokios pat, kaip ir Sprendime 2008/934/EB. Paraiška taip pat atitinka kitus Reglamento (EB) Nr. 33/2008 15 straipsnyje nustatytus turinio ir tvarkos reikalavimus.

               (5)

               Graikija įvertino pareiškėjo pateiktus papildomus duomenis ir parengė papildomą ataskaitą. 2010 m. sausio 27 d. ji šią ataskaitą pateikė Europos maisto saugos tarnybai (toliau – Tarnyba) ir Komisijai. Tarnyba pateikė papildomą ataskaitą kitoms valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Vadovaudamasi Reglamento (EB) Nr. 33/2008 20 straipsnio 1 dalimi ir Komisijos prašymu, 2010 m. lapkričio 15 d. Tarnyba Komisijai pateikė savo išvadas dėl ditianono (6). Vertinimo ataskaitos projektą, papildomą ataskaitą ir Tarnybos išvadas valstybės narės ir Komisija peržiūrėjo Maisto grandinės ir gyvūnų sveikatos nuolatiniame komitete ir 2011 m. kovo 11 d. pateikė kaip Komisijos ditianono peržiūros ataskaitą.

               (6)

               Atlikus įvairius tyrimus nustatyta, kad augalų apsaugos produktai, kurių sudėtyje yra ditianono, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų reikalavimus, visų pirma dėl naudojimo atvejų, kurie buvo išnagrinėti ir išsamiai pateikti Komisijos peržiūros ataskaitoje. Todėl ditianoną tikslinga įtraukti į I priedą, siekiant užtikrinti, kad augalų apsaugos produktai, kurių sudėtyje yra šios veikliosios medžiagos, visose valstybėse narėse būtų registruojami vadovaujantis tos direktyvos nuostatomis.

               (7)

               Nepažeidžiant šios išvados, reikėtų gauti papildomos informacijos tam tikrais konkrečiais klausimais. Direktyvos 91/414/EB 6 straipsnio 1 dalyje nustatyta, kad medžiagos įtraukimas į I priedą gali priklausyti nuo tam tikrų sąlygų. Todėl tikslinga reikalauti, kad pareiškėjas pateiktų informacijos, patvirtinančios likučių perdirbtuose produktuose saugojimo stabilumą ir likučių pobūdį, ftalio rūgšties poveikio vandeniui ir požeminiam vandeniui vertinimą ir ftalio rūgšties, ftalaldehido ir 1,2 benzenedimetanolio keliamos rizikos vandens organizmams vertinimą.

               (8)

               Prieš įtraukiant veikliąją medžiagą į I priedą, turėtų būti skiriamas tinkamas laikotarpis, per kurį valstybės narės ir suinteresuotosios šalys galėtų pasirengti laikytis dėl veikliosios medžiagos įtraukimo atsiradusių naujų reikalavimų.

               (9)

               Nepažeidžiant Direktyvoje 91/414/EEB apibrėžtų pareigų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos patikslintų galiojančią augalų apsaugos produktų, kurių sudėtyje yra ditianono, registraciją, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų. Valstybės narės atitinkamai turėtų iš dalies keisti, pakeisti arba panaikinti galiojančią registraciją pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį pagal Direktyvoje 91/414/EEB nustatytus vienodus principus būtų pateikiamas ir vertinamas III priede nurodytas visas kiekvieno augalų apsaugos produkto kiekvienos numatytos paskirties dokumentų rinkinys.

               (10)

               Ankstesnė patirtis, įgyta į Direktyvos 91/414/EEB I priedą įtraukiant veikliąsias medžiagas, įvertintas remiantis 1992 m. gruodžio 11 d. Komisijos reglamento (EEB) Nr. 3600/92, nustatančio išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (7), nuostatomis, rodo, kad gali kilti sunkumų išaiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, aiškiau apibrėžus esamas pareigas valstybėms narėms arba registracijos turėtojams, naujų įsipareigojimų, palyginti su iki šiol priimtomis I priedą iš dalies keičiančiomis direktyvomis, neatsirastų.

               (11)

               Todėl Direktyva 91/414/EEB turėtų būti atitinkamai iš dalies pakeista.

               (12)

               Sprendimu 2008/934/EB ditianonas neįtrauktas į I priedą ir augalų apsaugos produktų, kurių sudėtyje yra tos medžiagos, registracija panaikinama iki 2011 m. gruodžio 31 d. Būtina išbraukti eilutę apie ditianoną to sprendimo priede.

               (13)

               Todėl Sprendimas 2008/934/EB turėtų būti atitinkamai iš dalies pakeistas.

               (14)

               Šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Sprendimo 2008/934/EB priedo eilutė apie ditianoną išbraukiama.
   3 straipsnis
   Valstybės narės ne vėliau kaip 2011 m. lapkričio 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.
   Tas nuostatas jos taiko nuo 2011 m. gruodžio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   4 straipsnis
   1.   Vadovaudamosi Direktyva 91/414/EEB valstybės narės, jei būtina, iki 2011 m. lapkričio 30 d. iš dalies keičia arba panaikina galiojančią augalų apsaugos produktų, kurių sudėtyje yra veikliosios medžiagos ditianono, registraciją.
   Iki tos dienos jos turi patikrinti, ar laikomasi tos direktyvos I priede nurodytų reikalavimų, susijusių su ditianonu, išskyrus įrašo B dalyje apibrėžtus su ta veikliąja medžiaga susijusius reikalavimus, ir ar registracijų turėtojas turi visus dokumentų rinkinius, atitinkančius tos direktyvos II priedo reikalavimus, arba ar gali juo naudotis pagal tos direktyvos 13 straipsnio sąlygas.
   2.   Nukrypdamos nuo 1 dalies nuostatų, valstybės narės iš naujo pagal Direktyvos 91/414/EEB VI priede nustatytus vienodus principus, vadovaudamosi tos direktyvos III priedo reikalavimus atitinkančiu dokumentų rinkiniu ir atsižvelgdamos į jos I priedo įrašo B dalį, susijusią su ditianonu, įvertina kiekvieną registruotą augalų apsaugos produktą, kurio sudėtyje ditianonas yra vienintelė veiklioji medžiaga arba viena iš keleto į Direktyvos 91/414/EEB I priedą ne vėliau kaip iki 2011 m. gegužės 31 d. įtrauktų veikliųjų medžiagų. Remdamosi tuo įvertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               jei būtina, ne vėliau kaip iki 2015 m. gegužės 31 d. iš dalies keičia arba panaikina produkto, kurio sudėtyje ditianonas yra vienintelė veiklioji medžiaga, registraciją; arba

               b)

               jei būtina, iš dalies keičia arba panaikina produkto, kurio sudėtyje ditianonas yra viena iš kelių veikliųjų medžiagų, registraciją ne vėliau kaip iki 2015 m. gegužės 31 d. arba iki tokiam pakeitimui ar panaikinimui atlikti nustatytos dienos, kuri nurodyta atitinkamoje direktyvoje arba direktyvose, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.

         5 straipsnis
   Ši direktyva įsigalioja 2011 m. birželio 1 d.
   6 straipsnis
   Ši direktyva skirta valstybėms narėms.

      Priimta Briuselyje 2011 m. balandžio 11 d.

            Komisijos vardu

            Pirmininkas

         José Manuel BARROSO

      (1)  OL L 230, 1991 8 19, p. 1.

      (2)  OL L 55, 2000 2 29, p. 25.

      (3)  OL L 224, 2002 8 21, p. 23.

      (4)  OL L 333, 2008 12 11, p. 11.

      (5)  OL L 15, 2008 1 18, p. 5.

      (6)  Europos maisto saugos tarnyba. „Bendros peržiūros išvados dėl veikliosios medžiagos pesticido ditianono keliamos rizikos vertinimo“. EMST leidinys, 2010 m.; 8(11):1904. (121 p.). doi:10.2903/j.efsa.2010.1904. Pateikta www.efsa.europa.eu

      (7)  OL L 366, 1992 12 15, p. 10.

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Įsigalioja

                     Įrašymo termino pabaiga

                     Konkrečios nuostatos

                     „344

                     Ditianonas
                     CAS Nr. 3347–22–6
                     CIPAC Nr. 153

                     5,10-dihidro-5,10-dioksonafto(2,3-b)(-1,4)ditiin-2,3-dikarbonitrilas

                     ≥ 930 g/kg

                     2011 m. birželio 1 d.

                     2021 m. gegužės 31 d.

                     A   DALIS
                     Leidžiama naudoti tik kaip fungicidą.
                     B   DALIS
                     Įgyvendinant VI priede numatytus vienodus principus, atsižvelgiama į ditianono peržiūros ataskaitos, priimtos Maisto grandinės ir gyvūnų sveikatos nuolatiniame komitete 2011 m. kovo 11 d., išvadas, ypač į jos I ir II priedėlius.
                     Atlikdamos šį bendrą vertinimą valstybės narės:

                                 a)

                                 ypatingą dėmesį skiria vandens organizmų apsaugai; prireikus, naudojimo sąlygose turėtų būti numatytos rizikos mažinimo priemonės;

                                 b)

                                 ypač rūpinasi asmenų, dirbančių su šia medžiaga, saugumu; naudojimo sąlygose turi būti nurodyta naudoti tinkamas asmens apsaugos priemones, jei būtina;

                                 c)

                                 ypatingą dėmesį skiria ilgalaikiam pavojui paukščiams; prireikus, naudojimo sąlygose turėtų būti numatytos rizikos mažinimo priemonės.

                           Susijusios valstybės narės reikalauja, kad būtų pateikta patvirtinamosios informacijos apie:

                                 a)

                                 likučių perdirbtuose produktuose saugojimo stabilumą ir likučių pobūdį;

                                 b)

                                 ftalio rūgšties poveikio vandeniui ir požeminiam vandeniui vertinimą;

                                 c)

                                 ftalio rūgšties, ftalaldehido ir 1,2 benzenedimetanolio keliamos rizikos vandens organizmams vertinimą.

                           Susijusios valstybės narės užtikrina, kad pareiškėjas šią patvirtinamąją informaciją pateiktų Komisijai iki 2013 m. gegužės 31 d.“

         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.